***ΕΠΑΝΑΛΗΠΤΙΚΕΣ ΑΣΚΗΣΕΙΣ ΣΤΟΝ ΠΡΟΛΟΓΟ***

***Πρόλογος στ. 17-38***

1. Ποιες αποφάσεις πήρε ο Κρέοντας σχετικά με την ταφή του Ετεοκλή και του Πολυνείκη και πως δικαιολογείται ο διαφορετικός τρόπος αντιμετώπισης των δυο αδελφών;
2. Ποιες θα έπρεπε να είναι, σύμφωνα με τις προσδοκίες της Αντιγόνης, οι αντιδράσεις της Ισμήνης απέναντι στις διαταγές του Κρέοντα; Τι περιμένει, κατά τη γνώμη σας, από την αδελφή της;
3. Να γραφούν 2 ουσιαστικά ή επίθετα της Ν.Ε παράγωγα των λέξεων: **λέγουσι, έκρυψε, εισορωσι, δρα, πέφυκας.**

***Πρόλογος στ. 49-68***

1. Με ποια επιχειρήματα η Ισμήνη προσπαθεί να αποτρέψει την Αντιγόνη απ’ το «παράτολμο εγχείρημα»; Να την χαρακτηρίσετε.
2. Πώς σκιαγραφείται η θέση της γυναίκας στην κοινωνία της Θήβας στο συγκεκριμένο απόσπασμα;
3. Να γραφούν 2 ουσιαστικά ή επίθετα της Ν.Ε παράγωγα των λέξεων:**απώλετο, κατειργάσατο, ακούειν, πείσομαι.**

***Πρόλογος στ. 69-83***

1. Με ποια επιχειρήματα υποστηρίζει η Αντιγόνη την απόφασή της να θάψει τον αδελφό της;
2. Ποια στοιχεία του χαρακτήρα της Αντιγόνης προβάλλονται στην ενότητα ; Να τεκμηριώσετε την απαντησή σας με χωρία του κειμένου.
3. Ποιο είναι το νόημα της φράσης: όσια πανουργήσασα;
4. Με ποιες λέξεις του κειμένου έχουν ετυμολογική συγγένεια οι λέξεις της Ν.Ε.;

Αντίδραση, κείμενο, κελευστής, συνεργασία ,συμφιλίωση, συναδέλφωση.